STI จัดงานประชุมนักวิเคราะห์หลักทรัพย์
STI จัดงานประชุมนักวิเคราะห์หลักทรัพย์
29 พ.ค. 2562

นายไพรัช เล้าประเสริฐ (ที่ 5 จากซ้าย) ประธานกรรมการบริหาร และ นายสมเกียรติ ศิลวัฒนาวงศ์ (กลาง) ประธานเจ้าหน้าที่บริหาร บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหารและควบคุมงานก่อสร้างครบวงจร นำทีมผู้บริหารระดับสูง จัดงานประชุมนักวิเคราะห์หลักทรัพย์ (Analyst Meeting) ภายหลังประกาศผลการดำเนินงานงวดไตรมาส 1/62 กำไรสุทธิอยู่ที่ 18.3 ล้านบาท เพิ่มขึ้น 916.1% เทียบกับงวดเดียวกันของปีก่อน
โดยมองแนวโน้มไตรมาส 2 เติบโตต่อเนื่อง จากการทยอยรับรู้รายได้ของงานในมือ (Backlog) ซึ่งปัจจุบันอยู่ที่ 1,700 ล้านบาท พร้อมเดินหน้าประมูลงานใหม่เพิ่ม มั่นใจ ภาพรวมธุรกิจทั้งปีเติบโตตามเป้าหมาย โดยงานดังกล่าวจัดขึ้น ณ ห้องประชุม สำนักงานใหญ่บริษัทฯ ถ.รัชดาภิเษก เมื่อเร็วๆ นี้ ได้รับความสนใจจากนักวิเคราะห์เป็นอย่างมาก